गंगा नदी के पास बैठकर किया इंजॉय, सिंपल लुक में दिखीं खूबसूरत
Kangana Ranaut Shares Video of Her Haridwar Experience कंगना रनौत केदारनाथ धाम के बाद हरिद्वार का दौरा किया है, जिसका एक वीडियो कंगना ने अपने फैंस के साथ शेयर किया है
कंगना रनोट ने केदारनाथ धाम के बाद हरिद्वार का दौरा किया है, जिसका एक वीडियो कंगना ने सोशल मीडिया पर अपने फैंस के साथ शेयर किया है। वीडियो में कंगना हरिद्वार में खूबसूरत शाम को इंजॉय करती हुई नजर आईं।
इस वीडियो में एक्ट्रेस ब्लैक प्रिंटेड सूट ब्लू दुप्पटे में काफी खूबसूरत लग रही हैं। वह गंगा नदी के पास बैठी हुई हैं और कैमरे की ओर देखकर मुस्कुराती हुई दिखाई दीं। उन्होंने हरिद्वार में चाय- पकौड़े के भी आनंद लिए। वीडियो शेयर करते हुए कंगना ने कैप्शन में लिखा, 'हरिद्वार में एक शाम'।
फैंस ने बताया क्वीन 
कंगना इस वीडियो पर एक फैंस ने कमेंट कर उन्हें क्वीन बताया है। दूसरे यूजर ने कमेंट करते हुए लिखा, 'सुंदर इंडियन एक्ट्रेस'। तो वहीं तीसरे यूजर ने लिखा, 'इमरजेंसी में आपको देखने का इंतजार नहीं कर सकता'।
कंगना ने किए केदारनाथ धाम के दर्शन 
इससे पहले कंगना रनोट बुधवार को केदारनाथ धाम पहुंची थीं। इस बात की जानकारी खुद एक्ट्रेस ने सोशल मीडिया पर पोस्ट करके दी थी। कंगना ने वहां महामंडलेश्वर स्वामी 1008 कैलाशानंद जी महाराज, RRR फिल्म डायरेक्टर के पिता के वी विजेंद्र प्रसाद और उत्तराखंड के सांसद उमेश कुमार के साथ मिलकर बाबा के दर्शन किए और पूजा अर्चना भी की। उन्होंने महादेव के दर्शन के बाद हर-हर महादेव का जयकारे भी लगाए।
कंगना रनोट का वर्कफ्रंट 
कंगना जल्द ही चंद्रमुखी 2 में दिखाई देंगी। इस फिल्म में वह राजा के दरबार में एक नर्तकी की भूमिका निभाएंगी, जो अपनी सुंदरता और नृत्य कौशल के लिए जानी जाती थी। इसके अलावा कंगना इमरजेंसी में भी नजर आएंगी, इस फिल्म का डायरेक्शन भी खुद कंगना ने ही किया है। कंगना के पास मणिकर्णिका रिटर्न्स और द अवतार: सीता भी पाइपलाइन में है।